Beeline “Ta’lim va Karyera—2014” ko‘rgazmasida ishtirok etadi

Expocontact MChJ tomonidan tashkil qilingan “Ta’lim va Karyera—2014” 10-xalqaro ko‘rgazmasida Beeline aloqa operatori ishtirok etadi. Bu ko‘rgazma Oliy va o‘rta-maxsus ta’lim vazirligi, O‘zbekiston Respublikasi Savdo-sanoat Palatasi va “Kamolot” yoshlar ijtimoiy harakati yordamida o‘tkaziladi, deb xabar berdi Beeline matbuot xizmati.

3 kun davomida xodimlarni tanlash bo‘yicha Beeline mutaxassislari talabgorlarga kompaniyaga ishga qabul qilish to‘g‘risida maslahatlar, ochiq vakansiyalar haqida ma’lumotlar beradi va turli ish o‘rinlari bo‘yicha rezyumelar yig‘adi. Bugungi kunda Beeline’da o‘nlab bo‘sh ish o‘rinlari mavjud va ular eng yaxshi mutaxassislarni kutmoqda.
“Har yili biz yuzlab odamlarga qulay ish sharoitlari va doimiy kasbiy o‘sish taqdim etgan holda ularni ishga joylashtiramiz. Shuning uchun butun Beeline jamoasi nomidan ish qidiruvchilarni bizning stendimizni kelib ko‘rishga va HR-mutaxassislardan maslahatlar olishga taklif etaman”, —deydi kompaniyaning jamoatchilik bilan aloqa va tashkiliy rivojlanish bo‘yicha direktori Yuliya Brusova.
Eslatib o‘tamiz, “Ta’lim va Karyera—2014” xalqaro ko‘rgazmasi 11—13-fevral kunlari “Mustaqillik maydoni” metro bekatidagi Yoshlar ijod saroyida bo‘lib o‘tadi.